**সারা অ্যান শ্যানন ইভান্স** (১৮৫৪ - ৮ই ডিসেম্বর, ১৯৪০) ছিলেন ওরেগনের পোর্টল্যান্ডের সামাজিকভাবে সক্রিয় একজন আমেরিকান মহিলা এবং ভোটাধিকার কর্মী। তিনি ১৯০৫ থেকে ১৯১৫ সাল পর্যন্ত ওরেগন ফেডারেশন অফ উইমেনস ক্লাবের সভাপতি ছিলেন। শহরের প্রথম মার্কেট ইন্সপেক্টর হিসাবে তাঁর কাজের ক্ষেত্রে তিনি পোর্টল্যান্ডের প্রথম মহিলা, যিনি একটি পুলিশ ব্যাজের অধিকারী ছিলেন। তিনি ওরেগনের বিনামূল্যে পাবলিক লাইব্রেরির রাজ্যস্তরে অর্থায়নের জন্যও কাজ করেছেন।

প্রাথমিক জীবন
-------------

সারা অ্যান শ্যানন পেনসিলভানিয়ার বেডফোর্ডে জন্মগ্রহণ করেছিলেন, তিনি অলিভার শ্যানন এবং মেরি ভার্জিনিয়া ওয়াশাবাঘ শ্যাননের কন্যা। তাঁর বাবা একজন আইনজীবী ছিলেন।  তিনি মেরিল্যান্ডের লুথারভিল ফিমেল সেমিনারিতে শিক্ষিত হন।

কর্মজীবন
--------

সারা অ্যান ইভান্স ১৮৯৩ সালে তাঁর স্বামী এবং সন্তানদের সাথে পোর্টল্যান্ডে চলে আসেন। তিনি ১৮৯৯ সালে পোর্টল্যান্ড ওম্যান'স ক্লাব, পোর্টল্যান্ড ওয়াইডব্লিউসিএ এবং ওরেগন ফেডারেশন অফ উইমেন'স ক্লাবের প্রতিষ্ঠাতা সদস্য ছিলেন তিনি ১৯০৫ থেকে ১৯১৫ সাল পর্যন্ত ফেডারেশনের সভাপতি ছিলেন। তাঁর সভাপতিত্বের সময়, ওরেগন মহিলারা ভোট জিতেছিলেন (১৯১২ সালে)।  তিনি *ওরেগন জার্নাল* সংবাদপত্রে মহিলাদের উদ্বেগ নিয়ে একটি সাপ্তাহিক কলাম লিখেছিলন।  যখন এটি প্রতিষ্ঠিত হয়েছিল তখন তিনি রাজ্যের মহিলা ভোটার লীগে সক্রিয় ছিলেন। 

১৯১৩ সালে ওরেগন ফেডারেশন অফ উইমেনস ক্লাবের সভায় ভোটাধিকার কর্মী অ্যাবিগেল স্কট ডুনিওয়ে বক্তৃতা দেবার সময় ইভান্সের ক্লাব জীবনের সংক্ষিপ্ত বিবরণ দিয়েছেন:

> যখন এই ফেডারেশনের বিশ্বস্ত এবং দক্ষ প্রিসাইডিং অফিসার শ্রীমতী সারা এ. ইভান্স আট বছর আগে সভাপতিত্বের চেয়ার গ্রহণ করেছিলেন, আমাদের প্রয়োজনে সাহায্য চাওয়ার জন্য আহ্বান করতে এক ডজনেরও কম অনুমোদিত ক্লাব ছিল। আজ আমাদের ফেডারেশনে ষাটটি ক্লাব রয়েছে, সবাই মিলেমিশে কাজ করছে, সামাজিক, ঘরোয়া, শিক্ষাগত, জনহিতকর এবং নাগরিক উন্নতির দিকে, তাঁর কার্যনির্বাহী ক্ষমতা এবং আপনাদের আনুগত্যের বাস্তব প্রমাণ দিচ্ছে। তাঁর গঠনমূলক কাজ শেষ। তিনি আবার নিজে সফল হওয়ার জন্য নির্বাচিত হতে পারেন বা নাও পারেন, একজন অগ্রগামী হিসেবে তাঁর কঠোর পরিশ্রম সম্পূর্ণ হয়েছে।
> 
> 

তিনি বিনামূল্যে পাবলিক লাইব্রেরির উদ্দেশ্যে রাষ্ট্রীয় স্তরে কর সংগ্রহের জন্য কাজ করেছেন। তিনি শিশু শ্রম আইন প্রয়োগের জন্য চেষ্টা করে গেছেন। ১৯০৫ সালে লুইস এবং ক্লার্ক শতবর্ষী প্রকাশ উপলক্ষে শিল্পী অ্যালিস কুপার কৃত সাকাজাওয়ে এবং জিন-ব্যাপটিস্টের একটি ব্রোঞ্জ মূর্তি শহরে স্থাপনের জন্য তিনি তহবিল এবং সমর্থন সংগ্রহ করেছিলেন  এছাড়াও ১৯০৫ সালে তিনি পোর্টল্যান্ডের জন্য সিটি মার্কেট ইন্সপেক্টর নিযুক্ত হন,  একটি পদটি তিনি প্রতিষ্ঠার জন্য গ্রহণ করেছিলেন,  এবং এটি তাঁকে শহরের পুলিশ বাহিনীর প্রথম মহিলা সদস্য করে তোলে।  প্রথম বিশ্বযুদ্ধের সময় ইভান্স ওরেগন ফেডারেশন অফ উইমেনস ক্লাবের জনস্বাস্থ্য কমিটির নেতৃত্ব দেন এবং ১৯১৭ সালে ওরেগনে প্রথম লিবার্টি লোন উদ্যোগের মাধ্যমে তহবিল সংগ্রহের নেতৃত্ব দেন। তিনি শহরে একটি রান্নার স্কুলও প্রতিষ্ঠা করেছিলেন।

ব্যক্তিগত জীবন
--------------

সারা অ্যান শ্যানন ১৮৭৩ সালে উইলিয়াম এম ইভান্সকে বিয়ে করেন। তাঁদের তিনটি কন্যা ছিল, লরা, গার্ট্রুড এবং এলিজাবেথ। ১৯১৭ সালে উইলিয়াম মারা যান। সারা ১৯৩৪ সালে একটি গাড়ি দুর্ঘটনায় আহত হন এবং ১৯৪০ সালে ৮৬ বছর বয়সে মারা যান।

তথ্যসূত্র
---------

1. 1 2 3  Joseph Gaston, *Portland, Oregon, Its History and Builders* (1911): 718-719.
2. 1 2 3  Kimberly Jensen, "Sarah Ann Shannon Evans (1854-1940)" *The Oregon Encyclopedia* (Oregon State Historical Society).
3. ↑  Kimberly Jensen, *Doctor to the World: Esther Pohl Lovejoy and a Life in Activism* (University of Washington Press 2012): 90. আইএসবিএন ৯৭৮০২৯৫৮০৪৪০৮
4. ↑  Tayleranne Gillespie, "The Portland Woman's Club and the 1912 Campaign" *Century of Action: Oregon Women Vote, 1912-2012*.
5. ↑  Kimberly Jensen, "'Neither Head Nor Tail to the Campaign': Esther Pohl Lovejoy and the Oregon Woman Suffrage Victory of 1912" *Oregon Historical Quarterly* 108(3)(2007): 361.
6. ↑  Abigail Scott Duniway, "Greeting and Reminiscence" (October 16, 1913), *"She Flies with Her Own Wings": The Collected Speeches of Abigail Scott Duniway (1834-1915)*.
7. ↑  Sarah A. Evans, "Sacajawea: An Unconscious Heroine" *Medical Sentinel* (June 1905): 240-241.
8. ↑  Sarah A. Evans, "Market Inspection, its Value and the Difficulties Encountered" *Pacific Municipalities* (July 1914): 368-370.
9. ↑  Carolyn Wasson Thomason, "Interesting Westerners" *Sunset Magazine* (March 1918): 38.
10. ↑  Kerry Segrave, *Policewomen: A History* (McFarland 2014): 49. আইএসবিএন ৯৭৮০৭৮৬৪৭৭০৫০

বহিঃসংযোগ
---------

* পোর্টল্যান্ডের স্বাস্থ্য পরিদর্শক এস্টার পোহল লাভজয়ের সাথে সারা এ ইভান্সের ১৯০৭ সালের একটি ছবি[*স্থায়ীভাবে অকার্যকর সংযোগ*] ; অরেগন স্বাস্থ্য ও বিজ্ঞান বিশ্ববিদ্যালয়ের ঐতিহাসিক সংগ্রহ এবং সংরক্ষণাগারে।